ໂຄວິດ-19 ກໍາລັງກະທົບໃສ່ ຊາວອາເມຣິກັນ ເຊື້ອສາຍອາຟຣິກາ ແຮງກວ່າຄົນຜິວຂາວ
ໃນຂະນະທີ່ຂໍ້ມູນຍັງບໍ່ສະແດງໃຫ້ເຫັນໝົດເທື່ອ, ທ່າອ່ຽງໄດ້ກໍປາກົດອອກມາ: ໂຄວິດ (COVID)-19 ກໍາລັງກະທົບໃສ່ຊາວອາເມຣິກັນ ເຊື້ອສາຍອາຟຣິກາ ແຮງກວ່າ ຄົນຜິວຂາວ.
ຢູ່ໃນລັດຫລຸຍເຊຍນາ, ສອງສ່ວນສາມ ຂອງຈໍານວນຄົນເສຍຊີວິດຍ້ອນໄວຣັສ ໂຄໂຣນາ ແມ່ນຊາວອາເມຣິກັນ ເຊື້ອສາຍອາຟຣິກາ ຢູ່ໃນລັດທີ່ມີຄົນຜິວດໍາ ກວາມເອົາພຽງ 1 ສ່ວນ 3 ຂອງພົນລະເມືອງທັງໝົດນັ້ນ ທ່ານ ຈອນ ແບລ ແອັດຫວາດສ໌ (John Bel Edwards), ຜູ້ປົກຄອງລັດດັ່ງ ກ່າວ ເວົ້າວ່າ “ສິ່ງທີ່ທ່ານເຫັນວ່າເປັນໄປຢູ່ນີ້ ແມ່ນເປັນເລື້ອງນຶ່ງທີ່ເປັນໂສກ ນາດຕະກໍາຫລາຍ ” ໃນຂະນະທີ່ຂໍ້ມູນຍັງບໍ່ສະແດງໃຫ້ເຫັນໝົດເທື່ອ, ທ່າອ່ຽງໄດ້ກໍປາກົດອອກມາ: ໂຄວິດ (COVID)-19 ກໍາລັງກະທົບໃສ່ຊາວອາເມຣິກັນເຊື້ອສາຍອາຟຣິກາ ແຮງກວ່າ ຄົນຜິວຂາວ ຢູ່ໃນລັດມິຊຊິສຊີບປີນັ້ນ ມີຊາວອາເມຣິກັນເຊື້ອສາຍອາຟຣິກາຢູ່ປະມານ 38 ເປີເຊັນ ແຕ່ວ່າ ຄົນຜິວດໍາຜັດກວາມຫລາຍກວ່າເຄິ່ງນຶ່ງຂອງຈໍານວນຄົນເສຍ ຊີວິດທັງໝົດຍ້ອນພະຍາດນີ້ 43 ເປີເຊັນຂອງຈໍານວນຄົນເສຍຊີວິດທັງໝົດ ຍ້ອນໄວຣັສໂຄໂຣນາ ຢູ່ໃນລັດອາລາບາມາ ແມ່ນຄົນອາເມຣິກັນເຊື້ອສາຍ ອາຟຣິກາທີ່ກວາມເອົາ 27 ເປີເຊັນຂອງພົນລະເມືອງທັງໝົດໃນລັດນັ້ນ ບັນຫາບໍ່ໄດ້ມີຂຶ້ນຢູ່ພຽງແຕ່ໃນບັນດາລັດພາກໃຕ້ຂອງປະເທດເທົ່ານັ້ນດອກ ຄວາມແຕກໂຕນກັນຍັງສະແດງໃຫ້ເຫັນຢູ່ໃນລັດອີລລິນອຍ ແລະລັດມິຊິແກນ ອີກ, ໂດຍສະເພາະແມ່ນຢູ່ໃນຕົວເມືອງຕ່າງໆ ເຈົ້າຄອງນະຄອນຊີຄາໂກ, ທ່ານ ລໍຣີ ໄລທ໌ຟຸດ ເວົ້າວ່າ ຄວາມແຕກໂຕນ ກັນຢູ່ໃນນະຄອນຊີຄາໂກ “ເຮັດໃຫ້ທ່ານໃຈຫາຍ ” ຊາວອາເມຣິກັນເຊື້ອສາຍ ອາຟຣິກາກວາມເອົາ 72 ເປີເຊັນຂອງຈໍານວນຄົນທັງໝົດ ທີ່ເສຍຊີວິດ ຍ້ອນ ໄວຣັສໂຄໂຣນາ ຢູ່ໃນຕົວເມືອງທີ່ຊາວອາເມຣິກັນເຊື້ອສາຍອາຟຣິກາ ກວາມ ເອົາ 30 ເປີເຊັນຂອງປະຊາຊົນທັງໝົດນັ້ນ ມັນບໍ່ແມ່ນວ່າ ຊາວຜິວດໍາຂ້ອນຂ້າງວ່າຈະຕິດເຊື້ອພະຍາດນີ້ໄດ້ງ່າຍກວ່າດອກ “ພວກເຮົາບໍ່ຢາກໃຫ້ຄົນພາກັນມີຄວາມຄິດວ່າ ປະຊາຄົມອາເມຣິກັນເຊື້ອສາຍ ອາຟຣິກາແມ່ນຕິດເຊື້ອໄວຣັສໄດ້ງ່າຍກວ່າ,” ນັ້ນຄືຄໍາເວົ້າຂອງຜູ້ປະສານງານ ຂອງໜ່ວຍສະເພາະກິດດ້ານໄວຣັສໂຄໂຣນາ ປະຈໍາທໍານຽບຂາວ, ທ່ານນາງ ເດບໍຣາ ເບີກສ໌ ທ່ານນາງ ກ່າວຕໍ່ໄປວ່າ “ພວກເຮົາບໍ່ມີຂໍ້ມູນໃດໆທີ່ຈະສະ ແດງໃຫ້ເຫັນວ່າມັນເປັນເຊັ່ນນັ້ນ ” ທ່ານນາງກ່າວອີກວ່າ ແຕ່ພວກເຂົາເຈົ້າເສຍຊີວິດຢູ່ໃນອັດຕາທີ່ສູງກວ່າ ບັນດານັກຊ່ຽວຊານທັງຫລາຍເວົ້າວ່າ ຄວາມຕ່າງກັນແມ່ນເກີດມາຈາກການມີ ຖານະທີ່ບໍ່ສະເໝີພາບກັບໝູ່ຂອງຄົນຜິວດໍາຢູ່ໃນສັງຄົມ, ນັບແຕ່ການມີພະຍາດ ຊໍາເຮື້ອ ໃນອັດຕາສູງກວ່າ ຕະຫລອດເຖິງໂອກາດໃນການມີວຽກເຮັດງານທໍາ ທີ່ເຮັດໃຫ້ ເຂົາເຈົ້າຖືກສໍາພັດກັບໄວຣັສຫລາຍກວ່າ